Al-Qiyama
<s>U ime Allaha, Milostivog, Samilosnog!</s><s>1. Kunem se Danom kada Smak svijeta nastupi</s>

<s>2. i kunem se dušom koja sebe kori.</s>

<s>3. Zar čovjek misli da kosti njegove nećemo sakupiti?</s>

<s>4. Hoćemo, Mi možemo stvoriti jagodice prsta njegovih ponovo.</s>

<s>5. Ali, čovjek hoće dok je živ da griješi,</s>

<s>6. pa pita: "Kada će Smak svijeta biti?"</s>

<s>7. Kad se pogled od straha ukoči</s>

<s>8. i Mjesec pomrači</s>

<s>9. i Sunce i Mjesec spoje -</s>

<s>10. tog dana čovjek će povikati: "Kuda da se bježi?"</s>

<s>11.</s><s>Nikuda!</s><s>Utočišta nema.</s>

<s>12.</s><s>Toga dana biće Gospodaru tvome prepušten,</s>

<s>13. toga dana čovjek će o o­nome što je pripremio, a što propustio obaviješten biti,</s>

<s>14. sam čovjek će protiv sebe svjedočiti,</s>

<s>15. uzalud će mu biti što će opravdanja svoja iznositi.</s>

<s>16.</s><s>Ne izgovaraj Kur’an* jezikom svojim da bi ga što prije zapamtio,</s>

<s>17.</s><s>Mi smo dužni da ga saberemo da bi ga ti čitao.</s>

<s>18.</s><s>A kada ga čitamo, ti prati čitanje njegovo,</s>

<s>19. a poslije, Mi smo dužni da ga objasnimo.</s>

<s>20.</s><s>Uistinu, vi ovaj prolazni svijet volite,</s>

<s>21. a o o­nom drugom brigu ne vodite.</s>

<s>22.</s><s>Toga dana će neka lica blistava biti,</s>

<s>23. u Gospodara svoga će gledati;</s>

<s>24. toga dana će neka lica smrknuta biti,</s>

<s>25. tešku nevolju će očekivati.</s>

<s>26.</s><s>Pazi!</s><s>Kada duša dopre do ključnih kosti,</s>

<s>27. i vikne se: "Ima li vidara?",</s>

<s>28. i o­n se uvjeri da je to čas rastanka</s>

<s>29. i noga se uz nogu savije,</s>

<s>30. toga dana će Gospodaru tvome priveden biti:</s>

<s>31.</s><s>"Nije vjerovao, nije molitvu obavljao,</s>

<s>32. nego je poricao i leđa okretao,</s>

<s>33. a o­nda svojima bahato odlazio."</s>

<s>34.</s><s>Teško tebi!</s><s>Teško tebi!</s>

<s>35.</s><s>I još jednom: Teško tebi!</s><s>Teško tebi!</s>

<s>36.</s><s>Zar čovjek misli da će sam sebi prepušten biti, da neće odgovarati?</s>

<s>37.</s><s>Zar nije bio kap sjemena koja se ubaci,</s>

<s>38. zatim ugrušak kome o­n o­nda razmjer odredi i skladnim mu lik učini,</s>

<s>39. i od njega o­nda dvije vrste, muškarca i ženu, stvori,</s>

<s>40. i zar Taj nije kadar mrtve oživiti?</s>

<s>(Kur'an Časni)</s>

